**PRILOGA 2**

**NAVODILO ZA IZPOLNJEVANJE OBRAZCA**

Poročilo o realizaciji iz iger, napitnin in vstopnin je predpisano na podlagi 76. člena zakona o igrah na srečo (Uradni list RS, št……………). Koncesionar mora predložiti Poročilo o realizaciji iz iger, napitnin in vstopnin pristojnemu finančnemu uradu, za vsako podeljeno koncesijo posebej.

Poročilo o realizaciji iz iger, napitnin in vstopnin se izpolni in predloži najpozneje petega dne v mesecu, ki sledi mesecu, za katerega so vključeni podatki v poročilo.

**Podatki o koncesionarju**

**Naziv**

Vpiše se firma ali naziv koncesionarja.

**Ulica in hišna številka,** **Poštna številka – Pošta**

Vpiše se sedež koncesionarja.

**Država**

Vpiše se država, v kateri ima koncesionar sedež.

**Davčna številka**

Vpiše se davčna številka koncesionarja.

**Igralnica/igralni salon**

Vpiše se igralnica ali igralni salon, za katerega koncesionar oddaja poročilo.

**Za obdobje**

Vpiše se mesec in leto v obliki MM.LLLL, na katerega se nanašajo podatki v poročilu.

**Podatke pripravil/a**

Vpiše se ime in priimek kontaktne osebe, ki je pripravila podatke.

**Tel. številka**

Vpiše se telefonska številka, na kateri je dosegljiva kontaktna oseba.

**Podatki o realizaciji iz iger in iz napitnin**

Podatki o realizaciji iz iger in iz napitnin se vpisujejo v obrazec v evrih s centi. Podatki o realizaciji iz iger in podatki o realizaciji iz napitnin se vpisujejo v okviru posamezne vrste igre,ločeno po posamezni igri. Realizacija iz iger se vpisuje tudi po vrstah iger skupaj, realizacija iz iger in realizacija iz napitnin pa skupaj za vse vrste iger.

**Stolpec 1**

Vpisana oznaka vrste posebne igre na srečo.

**Stolpec 2**

Vpisana je vrsta posebne igre na srečo. Pod vrsto igre P1 - igre, ki jih igralci igrajo drug proti drugemu se vpisuje tudi realizacija vseh iger, ki se prirejajo na turnirski način (primeroma: poker na turnirski način ipd.).

**Stolpec 3**

Vpiše se naziv posebne igre, ki sodi pod posamezno vrsto igre in jo na podlagi dodeljene koncesije izvaja koncesionar v igralnici, za katero izpolnjuje poročilo. Kratki nazivi iger so: AR (ameriška ruleta), FR (francoska ruleta), BJ (black jack), ODBJ (one deck black jack), DDBJ (double deck black jack), HMBJ (house money black jack), PO (poker), CP (carribean poker), DP (draw poker), HDPP (hit draw progressive poker), THBP (texas holdem bonus poker), LIR (let it ride), PB (punto banco), MPB (mini punto banco), CF (chemine de fer), CR (craps), TS (tai sai), TQ (trente et quarante), MTQ ( mini trente et quarante), BW (big wheel), WF (wheel of fortune), BI (bingo), KE (keno), TO (toto), WAR (vojna), P21 (Park 21), RD (red dog), TU (turnir), RCD (racing card derby).

**Stolpec 4**

Vpiše se znesek realizacije iz igre po posamezni igri, ki jo je koncesionar dosegel v igralnici/igralnem salonu v obdobju, za katero izpolnjuje poročilo. Posebej se vpiše seštevek realizacije iz iger po posamezni vrsti igre.

**Stolpec 5**

Vpiše se znesek realizacije iz napitnin po posamezni igri, ki jo je koncesionar dosegel v igralnici/igralnem salonu v obdobju, za katero izpolnjuje poročilo.

**Napitnine – blagajna, napitnine - recepcija**

Poleg realizacije iz napitnin po vseh vrstah iger se vpisuje v obrazec še znesek realizacije iz napitnin, ki so dane na blagajni in znesek realizacije iz napitnin, ki so dane na recepciji, ter seštevek vseh danih napitnin skupaj.

**Podatki o številu vstopov in višini plačane vstopnine**

**Število vstopov**

Število vstopov se vpisuje ločeno za število vstopov domačih in število vstopov tujih gostov v mesecu, za katero se vpisujejo podatki, poleg tega pa tudi ločeno število vstopov, za katere je bila vplačana vstopnina in število vstopov, za katere vstopnina ni bila plačana. Vsota vstopov domačih in tujih gostov skupaj mora biti enaka vsoti vstopov z plačano vstopnino in brez plačane vstopnine.

**Znesek plačane vstopnine**

Vpiše se skupni znesek vstopnin, ki so ga plačali gostje v mesecu, na katerega se nanaša poročilo.